梁启超
澳亚归舟杂兴
长途短发两萧森，独自凭栏独自吟。
日出见鸥知岛近，宵分闻雨感秋深。
乘桴岂是先生志，衔石应怜后死心。
姹女不知家国恨，更弹汉曲入胡琴。
拍拍群鸥相送迎，珊瑚湾港夕阳明。
远波淡似里湖水，列岛繁于初夜星，
蘯胃海风和露吸，洗心天乐带涛听，
此游也算人间福，敢道潮平意未平。
蛮歌曲终锦瑟长，兔魄欲堕潮头黄，
微云远连海明灭，稀星故逐船低昂，
绳楐梦耶觉，冰酒沁骨清以凉，
如此闲福不消受，一宵何苦为诗忙。
苦吟兀兀成何事，永夜迢迢无限情，
万壑鱼龙风在下，一天云锦月初生，
人歌人哭兴亡感，潮长潮平日夜声，
大愿未酬时易逝，抚膺危坐涕纵横。